wickkiey/tamil-wikipedia-chunked huggingface dataset:
# குடிசார் பறப்பியல்

**குடிசார் பறப்பியல்** (*Civil aviation*) பறப்பியலின் முதன்மையான இரு வகைகளில் ஒன்றாகும். தனிப்பட்ட அல்லது வணிக நோக்குடைய அனைத்து படைசார்பில்லா பறப்பியலும் இதன்பாற்படும். உலகின் பெரும்பாலான நாடுகள் பன்னாட்டு குடிசார் வான்பயண அமைப்பின் (ஐசிஏஓ) உறுப்பினர்களாவர்; இதன் மூலம் ஒருங்கிணைந்து பொது சீர்தரங்களையும் செய்முறைப் பரிந்துரைகளையும் நிறுவிட பணியாற்றுகின்றனர்.
# செம்புலப்பெயல்நீரார்

**செம்புலப்பெயல்நீரார்** அல்லது **செம்புலப் பெயனீரார்** ஒரு சங்க காலப் புலவர். இவரது பாடல் ஒன்றே ஒன்று உள்ளது. அது குறுந்தொகை 40 எண்ணுள்ள பாடல்.
# செம்புலப்பெயல்நீரார்

## புலவர் பெயர்

செம்புலப் பெயனீரார் என்பவர் சங்கப் புலவர்களில் ஒருவர். குறுந்தொகையில் பாடல் தொடர்களால் பெயர் பெற்ற பதினெட்டுப் புலவர்கள் உளர். அப்புலவர்களுள் தாம் பாடிய உவமையால் பெயர் பெற்ற புலவர்களின் எண்ணிக்கை பதின்மூன்று ஆகும். செம்புலப் பெயனீரார் அவ்வகையில் பெயர் பெற்ற புலவராவர். செம்புலப் பெயனீராரின் பாடலாகக் குறுந்தொகையின் நாற்பதாம் பாடல் ஒன்று மட்டுமே தற்போது அறியப்பட்டுள்ளது<sup>1</sup>. வேறு பாடல்கள் ஏதும் அவரால் பாடப்பட்டனவா என்பதைத் தற்போது அறிய இயலவில்லை. இவரது பாடலில் "செம்புலப் பெயல்நீர்" என்னும் தொடர் வருகிறது. எட்டுத்தொகை தொகுப்பு குறுந்தொகை நூலைத் தொகுத்தவர், இவரது இயற்பெயர் தெரியாத நிலையில், இவருக்குச் "செம்புலப்பெயல்நீரார்" என்னும் பெயரைச் சூட்டியுள்ளார்.
# செம்புலப்பெயல்நீரார்

## பாடல்

:யாயும் ஞாயும் யாரா கியரோ
:எந்தையும் நுந்தையும் எம்முறைக் கேளிர்
:யானும் நீயும் எவ்வழி அறிதும்
:செம்புலப் பெயல்நீர் போல
:அன்புடை நெஞ்சம் தாம் கலந்தனவே.
# செம்புலப்பெயல்நீரார்

## செய்தி

பாடலின் கூற்று: இயற்கைப் புணர்ச்சி புணர்ந்த பின்னர், பிரிவரெனக் கருதி அஞ்சிய தலைமகள் குறிப்பு வேறுபாடு கண்டு தலைமகன் கூறியது.<sup>2</sup>  
யாய் - என் தாய்.
ஞாய் - உன் தாய்.
எந்தை - என் தந்தை.
நுந்தை - உன் தந்தை.
செம்புலம் - செம்மண் நிலம் என்பார் உ.வே.சாமிநாதர்<sup>3</sup>. பாலை நிலம் என்பார் மு. சண்முகம்<sup>4</sup>. குறிஞ்சி நிலம் என்பார் ஆ. மணி<sup>5</sup>
பெயனீர் - மழைநீர்.  
என்னுடைய தாயும் உன்னுடைய தாயும் உறவினர்களல்லர். என்னுடைய தந்தையும் உன்னுடைய தந்தையும் எவ்வகையிலும் உறவினரல்லர். நானும் நீயும் கூட ஒருவரையொருவர் முன்னர் அறிந்ததில்லை என்றாலும் கூட, நம் நெஞ்சம் செம்புலத்திற் பெய்த நீர் போலக் கலந்து விட்டது. எனவே நான் உன்னைப் பிரிவேன் என வருந்த வேண்டாம் எனத் தலைவன் தலைவியைத் தேற்றுகின்றான்.
# செம்புலப்பெயல்நீரார்

## செய்தி

### செம்புலப் பெயல்நீர்

:**செம்புலம் என்பது செம்மை செய்து சமனாக்கிப் பண்படுத்தப்பட்ட வயல்**. வயலில் பெய்த மழைநீர் (வரப்பால் தடுத்து நிறுத்தப்பட்டு) வயலுக்குள் ஊறுவது போல் (பயிருக்குப் பயன்படுவது போல்) மண்ணும் ஈரமுமாகக் கலந்துவிட்டனவே! என்கிறான் தலைவன் தலைவியிடம்.  
:நிலத்தின் **நிறமும், சுவையும், மணமும்** மழைநீருக்குள் கலந்துவிடுவது போல் உள்ளங்கள் கலந்துவிட்டனவாம்.
:தலைவன் நெஞ்சம், தலைவி நெஞ்சம் ஆகிய இவற்றில் ஒன்று மழை என்றால் மற்றொன்று வயல்.
# செம்புலப்பெயல்நீரார்

## செய்தி

### செம்புலப் பெயல்நீர்

#### கலப்புமணம்

:சங்ககாலத்தில் உள்ளங்கள் ஒன்றுபட்ட உறவுத் திருமணம் குலம் பார்க்காத கலப்புத் திருமணமாக இருந்தது என்பதை எடுத்துக்காட்டும சான்றுகளில் இப்பாடல் முதன்மையானது
# செம்புலப்பெயல்நீரார்

## அடிக்குறிப்புக்கள்

1. உ.வே. சாமிநாதர் (உரை.ஆ.). 1983. குறுந்தொகை. அண்ணாமலைப் பல்கலைக் கழகம். ப. ௧௩௮.
2. மேலது. ப. 101.
3. மேலது. ப. 101.
4. மு. சண்முகம்(பதி.ஆ.) 1994. குறுந்தொகை. தமிழ்ப்பல்கலைக் கழகம். ப. 43.
5. ஆ. மணி (க.ஆ.). 2011சனவரி - மார்ச்சு. புதிய பனுவல் - பன்னாட்டு ஆய்விதழ். ப. 39 – 47.
ISSN : 0975 – 573X.
# லூவா

**லூவா** (*Lua*, , "நிலா" எனப் பொருள்படும்) என்பது முதன்மை நோக்கமாக விரிவுபடுத்தக்கூடிய ஆணைச்சொற்களுடன் கூடிய படிவ நிரலாக்க மொழியாக வடிவமைக்கப்பட்ட இலகுவான பல்திறப்பட்ட-கருத்தோட்ட நிரல் மொழி ஆகும். இது ஐஎஸ்ஓ சியில் எழுதப்பட்டுள்ளதால் அனைத்து இயக்குத்தளங்களிலும் பயன்படுத்தக்கூடியதாக உள்ளது. பிற படிவ நிரலாக்க மொழிகளை விட லூவா எளிமையான சி பயன்பாட்டு நிரலாக்க இடைமுகத்தைக் கொண்டுள்ளது.  
இந்த நிரல்மொழி 1993 இல் இராபர்டோ லெருசலிம்க்கி, லூயி என்ரிக் டெ பிகுய்ரிடோ மற்றும் வால்டெமர் செலசால் உருவாக்கப்பட்டது. லூவா பல பயன்பாடுகளில் பயன்படுத்தப்படுகிறது; வேர்ல்டு ஆப் வார்கிராஃப்ட் போன்ற பெரும்பான்மையான நிகழ்பட ஆட்டங்களில் பயன்படுத்தப்படுகிறது. சூன் 2010இல், ஆப்பிள் நிறுவனம் லூவாவை பயன்படுத்துவதற்காக தனது ஐஓஎசு இயக்குதளத்திற்கான மென்பொருள் மேம்படுத்தல் பொதியை பயன்படுத்துவதற்கான விதிமுறைகளை மாற்றியது. இதனால் ஆங்க்ரி பேர்ட்சு போன்ற ஐ-போன் பயன்பாடுகள் உருவாக்கப்பட வழிவகுத்தது. சூன் 2011இல் லூவா நிரலாக்க மொழிகளில் மிகவும் பரவலான மொழிகளில் பத்தாவது இடத்தில் இருந்தது.
# லூவா

## எடுத்துக்காட்டு

- லூவாவில் எழுதப்பட்ட நிரலுக்கு ஓர் எடுத்துக்காட்டு:  
<source lang="lua">
1. !/usr/bin/lua
print("வருக வையகமே!")
</source>  
- ஒரு மதிப்பை அளித்து அதனை அச்சடிக்க வைப்பதற்கான காட்டு:
<source lang="lua">
1. !/usr/bin/lua
a = "வருக வையகமே!"
print(a)
</source>  
- நிரலிடைக் குறிப்புகளை (comment) ஒரே வரியில் எழுத
<source lang="lua">
1. !/usr/bin/lua
--நிரலிடைக் குறிப்பு
</source>
- நிரலிடைக் குறிப்புகளை பல வரிகளில் எழுத
<source lang="lua">
1. !/usr/bin/lua
---
நிரலிடைக் குறிப்பு
நிரலிடைக் குறிப்பு
நிரலிடைக் குறிப்பு  
</source>
# தி மில்லியன் டாலர் ஹோம்பேஜ்

**த மில்லியன் டாலர் ஹோம்பேஜ் (The Million Dollar Homepage)** என்பது அலெக்சு டியூ என்பவரால் தொடங்கப்பட்டது. இவர் தன் பல்கலைக்கழக படிப்புக்காக பணம் சேர்க்க இத்தளத்தை உருவாக்கி விளம்பரப்படுத்தினார். 10 X 10 பிக்செல்களில் ஒரு விளம்பரம் என்ற அளவில், ஆயிரக்கணக்கான பிக்சல்களில் விளம்பரங்கள் சேர்ந்தன. இந்த சிறு பிக்செல்களில் உள்ள நக அளவு படங்கள் வேறு ஒரு இணையதளத்திற்கு இட்டுச் செல்கின்றன. இத்தளத்தின் அனைத்து பிக்செல்களிலும் விளம்பரங்களை காண்பிப்பதன் மூலம், ஒரு மில்லியன் அமெரிக்க டாலர்களை சம்பாதித்தார். வால் ஸ்ட்ரீட் ஜர்னல் என்ற செய்தித்தாள் இத்தளம் பிற தளங்களுக்கு முன்னோடியாக விளங்குகிறது என்று செய்தி வெளியிட்டது.
# அருண் ஜெட்லி

**அருண் ஜெட்லி ** (*Arun Jaitley*, 28 திசம்பர் 1952 – 24 ஆகத்து 2019) ஓர் இந்திய அரசியல்வாதியும், பதினாறாவது மக்களவையின் அமைச்சரவையில், நிதியமைச்சராகவும், பெருநிறுவன விவகாரங்கள் துறை அமைச்சராகவும் பொறுப்பில் இருந்தவர் ஆவார்.  
இவர் பாதுகாப்பு அமைச்சராகக் கூடுதல் பொறுப்பிலும் இருந்துள்ளார். இவர் பாரதிய ஜனதா கட்சியைச் சேர்ந்த அரசியல்வாதியும், இந்திய உச்ச நீதிமன்றத்தில் பணியாற்றும் மூத்த வழக்கறிஞரும் ஆவார். பதினைந்தாவது மக்களவையில் இந்திய நாடாளுமன்றத்தின் மாநிலங்களவையில் எதிர்கட்சித் தலைவராக இருந்தார். முன்னதாக 1998-2004 காலகட்டத்தில் தேசிய ஜனநாயகக் கூட்டணியின் ஆய அமைச்சரவையில் பொருளாதார மற்றும் தொழில் அமைச்சராகவும் சட்டம் மற்றும் நீதித்துறை அமைச்சராகவும் பணியாற்றியுள்ளார். 2014 பொதுத் தேர்தலில், அமிர்தசரசு மக்களவைத் தொகுதியில் போட்டியிட்டு இந்திய தேசிய காங்கிரசு வேட்பாளர், படைத்தலைவர் அமரிந்தர் சிங்கிடம் தோற்றார்.
# அருண் ஜெட்லி

## தனி வாழ்வு

பஞ்சாபி இந்து பிராமணக் குடும்பத்தில் வழக்கறிஞர் மகராசு கிசன் ஜெட்லிக்கும் இரத்தன் பிரபா ஜெட்லிக்கும் மகனாகப் பிறந்தார். தமது பள்ளிக்கல்வியை தில்லியின் புனித சேவியர் பள்ளியில் 1957 முதல் 69 வரை பயின்றார். பொருளியல் இளங்கலைப் பட்டத்தை சிறீராம் பொருளியல் கல்லூரியில் 1973இல் பெற்றார். 1997இல் சட்டப்படிப்பை தில்லி பல்கலைக்கழகத்தில் முடித்தார். தமது மாணவப் பருவத்தில் கல்வித்திறன் மற்றும் பிற கல்விசாரா செயற்பாடுகளுக்காக பாராட்டுகள் பெற்றுள்ளார். 1974இல் தில்லி பல்கலைக்கழகத்தில் மாணவர் சங்கத் தலைவராக இருந்துள்ளார்.  
ஜெட்லி மே 24, 1982இல் சங்கீதாவைத் திருமணம் செய்துள்ளார். இவர்களுக்கு ரோகன் என்ற மகனும், சோனாலி என்ற மகளும் உள்ளனர்.
# அருண் ஜெட்லி

## மறைவு

2018 மே 14 இல் அருண் ஜெட்லி சிறுநீரகக் கோளாறுகளுக்காக எயிம்சு மருத்துவமனையில் சிறுநீரகக் கொடை சிகிச்சை அளிக்கப்பட்டது. இவர் நீரிழிவு நோயாலும் அவதிப்பட்டார். 2019, ஆகத்து 24 மதியம் 12:07 மணிக்கு இவர் எயிம்சு மருத்துவமனையில் தனது 66-வது அகவையில் காலமானார்.
# ஒன்றுடன் ஒன்றாக எல்லையைக் கொண்டுள்ள நான்கு நாடுகளின் பட்டியல்

உலகின் சில பகுதிகளில் நான்கு நாடுகள் ஒன்றுட்ன் மற்றொன்றாக எல்லைகளால் சூழப்பட்டுள்ளன. பொதுவாக, இத்தகைய சூழலில் மூன்று நாடுகளுக்கு நடுவில் ஒரு நாடு அமைந்திருக்கும், இத்தகைய அமைப்பில் நடுவில் அமைந்துள்ள நாடுகளில் சில புருண்டி. லக்சம்பர்க், மலாவி, பராகுவே.  
| **** | - | 1290 | 1880 | 750 |  |
| --- | --- | --- | --- | --- | --- |
| **** | 1290 | - | 1224 | 3400 |  |
| **** | 1880 | 1224 | - | 832 |  |
| **** | 750 | 3400 | 832 | - | } |  
| **** | - | 171 | 502 | 959 |  |
| --- | --- | --- | --- | --- | --- |
| **** | 171 | - | 576 | 292 |  |
| **** | 502 | 576 | - | 227 |  |
| **** | 959 | 292 | 227 | - | } |  
| **** | - | 502 | 407 | 959 |  |
| --- | --- | --- | --- | --- | --- |
| **** | 502 | - | 91 | 227 |  |
| **** | 407 | 91 | - | 206 |  |
| **** | 959 | 227 | 206 | - | } |  
| **** | - | 407 | 959 | 891 |  |
| --- | --- | --- | --- | --- | --- |
| **** | 407 | - | 227 | 428 |  |
| **** | 959 | 227 | - | 1576 |  |
| **** | 891 | 428 | 1576 | - | } |  
| **** | - | 167 | 450 | 620 |  |
| --- | --- | --- | --- | --- | --- |
| **** | 167 | - | 577 | 451 |  |
| **** | 450 | 577 | - | 10 |  |
| **** | 620 | 451 | 10 | - | } |  
| **** | - | 73 | 138 | 148 |  |
| --- | --- | --- | --- | --- | --- |
| **** | 73 | - | 451 | 620 |  |
| **** | 138 | 451 | - | 167 |  |
| **** | 148 | 620 | 167 | - | } |  
| **** | - | 302 | 225 | 932 |  |
| --- | --- | --- | --- | --- | --- |
| **** | 302 | - | 203 | 241 |  |
| **** | 225 | 203 | - | 25 |  |
| **** | 932 | 241 | 25 | - | } |  
| **** | - | 787 | 9 | 611 |  |
| --- | --- | --- | --- | --- | --- |
| **** | 787 | - | 268 | 35 |  |
| **** | 9 | 268 | - | 499 |  |
| **** | 611 | 35 | 499 | - | } |  
| **** | - | 787 | 322 | 9 |  |
| --- | --- | --- | --- | --- | --- |
| **** | 787 | - | 164 | 268 |  |
| **** | 322 | 164 | - | 252 |  |
| **** | 9 | 268 | 252 | - | } |  
| **** | - | 209 | 451 | 233 |  |
| --- | --- | --- | --- | --- | --- |
| **** | 209 | - | 217 | 217 |  |
| **** | 451 | 217 | - | 459 |  |
| **** | 233 | 217 | 459 | - | } |  
| **** | - | 169 | 217 | 217 |  |
| --- | --- | --- | --- | --- | --- |
| **** | 169 | - | 765 | 396 |  |
| **** | 217 | 765 | - | 459 |  |
| **** | 217 | 396 | 459 | - | } |  
| **** | - | 1569 | 837 | 475 |  |
| --- | --- | --- | --- | --- | --- |
| **** | 1569 | - | 419 | 756 |  |
| **** | 837 | 419 | - | 338 |  |
| **** | 475 | 756 | 338 | - | } |
# எதிர்க்கட்சித் தலைவர் (இந்தியா)

**இந்திய எதிர்க்கட்சித் தலைவர்** (*Leader of the Opposition*) இந்திய நாடாளுமன்றத்தின் மக்களவையிலும் மாநிலங்களவையிலும் அலுவல்முறையாக அறிவிக்கப்படும் அரசியல்வாதி ஆவார்.  
இந்தப் பதவி முந்தைய நடுவண் சட்டமன்றத்திலும் இருந்தாலும் 1977ஆம் ஆண்டில் நிறைவேற்றப்பட்ட சட்டத்திற்குப் பிறகே அரசியலமைப்பு அங்கீகரித்த பதவியாக மாறியது. *நாடாளுமன்ற எதிர்க்கட்சித் தலைவர்களின் ஊதியம் மற்றும் படிகள் சட்டம் 1977* என்றறியப்படும் இந்தச் சட்டத்தின்படி மக்களவை அல்லது மாநிலங்களவையில் மிகவும் கூடுதலான உறுப்பினர்களைக் கொண்ட எதிர்க்கட்சியின் தலைவர் அந்த அவையின் எதிர்க்கட்சித் தலைவராக முறையே மக்களவைத் தலைவர் அல்லது இந்தியக் குடியரசுத் துணைத் தலைவரால் அறிவிக்கப்படுகிறார். இருப்பினும், முறையான அங்கீகாரம் பெற, குறிப்பிட்ட கட்சி குறைந்தது மொத்த உறுப்பினர்களில் 10% ஆவது பெற்றிருக்க வேண்டும் (மக்களவையில் 54 உறுப்பினர்கள்). இதற்கு கீழாக இருந்தால் அவையில் அங்கீகரிகப்பட்ட எதிர்க்கட்சித் தலைவர் அறிவிக்கப்படுவதில்லை. இப்பதவிக்கான உரிமை ஒரு கட்சிக்கே உள்ளது; கட்சிகளின் கூட்டணிகளுக்கல்ல. எனவே தனிக்கட்சி ஒன்று 10% உறுப்பினர்களைப் பெற்றிருக்க வேண்டும்.  
ஆய அமைச்சருக்கான தகுதியை மக்களவை மற்றும் மாநிலங்களவை எதிர்க்கட்சித் தலைவர்களும் பெறுகின்றனர். முறையான எதிர்க்கட்சித் தலைவர் அறிவிக்கப்படாதவிடத்து எதிரணியில் உள்ள மிகப் பெரிய கட்சியின் தலைவர் எதிர்கட்சித் தலைவரின் பணிகளை மேற்கொள்வார். இருப்பினும் பெரிய கட்சியின் தலைவருக்கு அலுவல்முறையான எதிர்க்கட்சித் தலைவருக்கான ஊதியமும் படிகளும் வழங்கப்படுவதில்லை.  
இப்பதவியை அறிவிப்பதற்கான இந்த விதிகள் மிகவும் ஏற்றுக்கொள்ளப்பட்ட அல்லது மரபுசார்ந்த ஒன்றாகும். *நாடாளுமன்ற எதிர்க்கட்சித் தலைவரின் ஊதியமும் படிகளும் சட்டம், 1977இல்* பெரும்பான்மையை நிர்ணயிக்கும் அதிகாரம் குறிப்பிட்ட அவைகளின் தலைவர்களுக்கு வழங்கப்பட்டுள்ளது.  
எதிர்க்கட்சித் தலைவர் பல முக்கியத்துவம் பெற்ற குழுக்களில் தமது பதவியின் காரணமாக இடம் பெறுகிறார். நடுவண் விழிப்புணர்வு ஆணையம், நடுவண் புலனாய்வுச் செயலகம் ஆகியவற்றின் இயக்குநர்களையும் லோக்பால், தேசிய மனித உரிமை ஆணையம் ஆகியவற்றின் தலைவர், உறுப்பினர்களையும் முதன்மைத் தகவல் ஆணையர்களையும் தேர்வு செய்யும் குழுக்களில் அங்கம் வகிக்கிறார். நடுவண் விழிப்புணர்வு ஆணையம் சட்டம், 2003, பிரிவு 4, வெளிப்படையாக அலுவல்முறையான எதிர்க்கட்சித் தலைவர் இல்லாதவிடத்து மக்களவைவில் பெரிய எதிர்க்கட்சியின் தலைவரை தேர்வுக் குழுவில் சேர்த்துக் கொள்ள வழி வகுத்துள்ளது.
# எதிர்க்கட்சித் தலைவர் (இந்தியா)

## 2014-இல் மக்களவை எதிர்க்கட்சி தலைவர் பதவி குறித்த சர்ச்சைகள்

1977ஆம் ஆண்டு நிறைவேற்றப்பட்ட சட்டப்படி, இந்திய நாடாளுமன்ற மக்களவையில் குறைந்தது 10% மற்றும் அதற்கு மேலும் உறுப்பினர்களை கொண்ட கட்சிக்கு எதிர்க்கட்சி தலைவர் பதவி வழங்க மக்களவைத் தலைவரால் இயலும். ஆனால் 2014ஆம் ஆண்டு நடந்த நாடாளுமன்ற மக்களவைத் தேர்தலில், காங்கிரஸ் கட்சி உட்பட எந்த எதிர்க்கட்சியும் குறைந்த பட்சம் 10 விழுக்காடு உறுப்பினர்களை மக்களவையில் கொண்டிருக்கவில்லை. எதிர்க்கட்சிகளில், இந்திய தேசிய காங்கிரஸ் கட்சி மட்டும் அதிகமாக பட்சமாக 44 உறுப்பினர்களை மட்டுமே கொண்டிருப்பதால், காங்கிரஸ் கட்சி எதிர்க்கட்சி தலைவர் பதவி கோருவதை, மக்களவைத் தலைவரால் ஏற்க இயலாமல் உள்ளது. இதனால் தற்போது இந்த விவகாரம் இந்திய உச்ச நீதிமன்றத்தில் நிலுவையில் உள்ளது.
# எதிர்க்கட்சித் தலைவர் (இந்தியா)

## மக்களவை எதிர்க்கட்சித் தலைவர்கள்

| பெயர் | கட்சி | பதவிக்காலம் | மக்களவை |
| --- | --- | --- | --- |
| *வெற்றிடம்* | அலுவல்முறையான எதிர்கட்சித் தலைவர் இல்லை | 26 சனவரி 1952 – 4 மார்ச் 1967 | முதல்
இரண்டாம்
மூன்றாம் |
| *வெற்றிடம்* | அலுவல்முறையான எதிர்கட்சித் தலைவர் இல்லை | 4 மார்ச் 1967 – 12 திசம்பர் 1969 | நான்காவது |
| ராம் சுபாக் சிங் | இந்திய தேசிய காங்கிரசு (நிறுவனம்) | 17 திசம்பர் 1969 – 27 திசம்பர் 1970 |  |
| *வெற்றிடம்* | அலுவல்முறையான எதிர்க்கட்சித் தலைவர் இல்லை | 27 திசம்பர் 1970 – 31 சூன் 1977 | ஐந்தாவது |
| யசுவந்த்ராவ் சவான் | இந்திய தேசிய காங்கிரசு | 1 சூலை 1977– 11 ஏப்ரல் 1978 | ஆறாவது |
| சி. எம். இசுடீபன் | 12 ஏப்ரல் 1978 – 9 சூலை 1979 |  |  |
| யசுவந்த்ராவ் சவான் | 10–28 சூலை 1979 |  |  |
| ஜெகசீவன்ராம் | ஜனதா கட்சி | 29 சூலை – 22 ஆகத்து 1979 |  |
| *வெற்றிடம்* | அலுவல்முறையான எதிர்க்கட்சித் தலைவர் இல்லை |  |  |
| ராகுல் காந்தி | இந்திய தேசிய காங்கிரசு | 9 சூன் 2024 | பதினெட்டாவது |
# எதிர்க்கட்சித் தலைவர் (இந்தியா)

## மாநிலங்களவை எதிர்க்கட்சித் தலைவர்களின் பட்டியல்

மாநிலங்களவையில் 1969 வரை எதிர்க்கட்சித் தலைவர் என்று ஒருவரும் அறியப்படவில்லை. அதுவரை எதிரணியில் மிகக் கூடுதலான உறுப்பினர்களைக் கொண்ட கட்சியின் தலைவர், எந்தவொரு அங்கீகாரமோ, தகுதியோ, உரிமைகளோ இன்றி, எதிர்க்கட்சித் தலைவர் என அழைக்கப்பட்டனர். 1977ஆம் ஆண்டில் நிறைவேற்றப்பட்ட சட்டத்திற்கு பின்னரே இந்தப் பதவி முறையாக வரையறுக்கப்பட்டது. இதன்படி எதிர்க்கட்சித் தலைவராக அறிவிக்கப்பட்ட மூன்று நிபந்தனைகளை நிறைவு செய்ய வேண்டும்: (i) அவையின் உறுப்பினராக இருத்தல் வேண்டும்
(ii) மாநிலங்களவையில் மிகக் கூடுதலான உறுப்பினர்களைக் கொண்ட அரசுக்கு எதிரான கட்சியின் தலைவராக இருத்தல் வேண்டும். (iii) மாநிலங்களையின் அவைத்தலைவரால் (இந்தியத் துணைக் குடியரசுத் தலைவர்) ஏற்றுக் கொள்ளப்பட்டிருக்க வேண்டும்.  
மாநிலங்களையில் எதிர்க்கட்சித் தலைவர்களாக பொறுப்பேற்றவர்களின் பட்டியல்:  
| பெயர் | கட்சி | பதவிக்காலம் |  |  |
| --- | --- | --- | --- | --- |
| 1 | சியாம் நந்தன் மிஸ்ரா | பிற | திசம்பர் 1969 - மார்ச்சு 1971 |  |
| 2 | எம். எஸ். குருபாதசாமி | பிற | மார்ச்சு 1971 - ஏப்ரல் 1972 |  |
| 3 | கமலபதி திரிபாதி | இந்திய தேசிய காங்கிரசு | மார்ச்சு 30, 1977 - பெப்ரவரி 15, 1978 |  |
| 4 | போலா பாசுவன் சாத்திரி | இந்திய தேசிய காங்கிரசு (நிறுவனம்) | February 24, 1978 - March 23, 1978 |  |
| 5 | கமலபதி திரிபாதி | இந்திய தேசிய காங்கிரசு | மார்ச்சு 23, 1978 - சனவரி 8, 1980 |  |
| 6 | லால் கிருஷ்ண அத்வானி | பாரதிய ஜனதா கட்சி | சனவரி 21, 1980 - ஏப்ரல் 7, 1980 |  |
| 7 | பி. சிவசங்கர் | இந்திய தேசிய காங்கிரசு | திசம்பர் 18, 1989 |  |
| 8 | எம் எஸ் குருபாதசாமி | பிற | சூன் 28, 1991 - சூலை 21, 1991 |  |
| 9 | எஸ். ஜெய்பால் ரெட்டி | காங்கிரசு கட்சி (எதிர்ப்பாளர்) | சூலை 22, 1991 - சூன் 29, 1992 |  |
| 10 | சிக்கந்தர் பக்த் | பாரதிய ஜனதா கட்சி | சூலை 7, 1992 - மே 23, 1996 |  |
| 11 | சங்கர்ராவ் சவான் | இந்திய தேசிய காங்கிரசு | மே 23, 1996 - சூன் 1, 1996 |  |
| 12 | சிக்கந்தர் பக்த் | பாரதிய ஜனதா கட்சி | சூன் 1, 1996 - மார்ச்சு 19, 1998 |  |
| 13 | மன்மோகன் சிங் | இந்திய தேசிய காங்கிரசு | மார்ச்சு 21, 1998 - மே 21, 2004 |  |
| 14 | ஜஸ்வந்த் சிங் | பாரதிய ஜனதா கட்சி | சூன் 3, 2004 - 16 மே 2009 |  |
| 15 | அருண் ஜெட்லி | பாரதிய ஜனதா கட்சி | சூன் 3, 2009 – மே 2014 |  |
| 16 | குலாம் நபி ஆசாத் | இந்திய தேசிய காங்கிரஸ் | சூன் 2014 - பிப்ரவரி 2021 |  |
| 17 | மல்லிகார்ஜுன் கார்கே | இந்திய தேசிய காங்கிரஸ் | பிப்ரவரி 2021 - அக்டோபர் 2022 மற்றும் 17 டிசம்பர் 2022- பதவியில் | } |
# நகர்களிடை காட்சிப் போட்டி

**நகர்களிடை காட்சிப் போட்டி** அல்லது **இன்டர்-சிட்டீஸ் ஃபேர்ஸ் கோப்பை** (*Inter-Cities Fairs Cup*) என்பது 1955 முதல் 1971 ஆடப்பட்ட ஐரோப்பிய கால்பந்துப் போட்டியாகும். பன்னாட்டு வணிகப் பொருட்காட்சிகளை பிரபலப்படுத்தும் பொருட்டு இப்போட்டிகள் நடத்தப்பட்டன. இப்போட்டி தொடங்கும் காலத்துக்கு முன்னர், வணிக பொருட்காட்சிகளை நடத்தும் நகரங்களுக்கிடையே நட்புமுறை போட்டிகள் நடத்தும் வழக்கம் இருந்தது; அதிலிருந்தே இப்போட்டியாக பரிணமித்தது. ஆரம்ப காலகட்டத்தில் வணிக பொருட்காட்சிகள் நடத்தும் நகரங்களிலிருக்கும் அணிகள் இதில் எவ்வித நிபந்தனையுமின்றி கலந்துகொள்ளலாம் என்றிருந்தது, அதாவது அவர்கள் அந்நாட்டின் கால்பந்துக் கூட்டிணைவில்/லீகில் எவ்விடத்தில் தகுதிபெற்றார்கள் என்பது முக்கியமில்லாமலிருந்தது. மேலும் ஒரு நகரத்திலிருந்து ஒரு அணியே பங்குபெற வேண்டும் என்ற விதியும் இருந்தது. 1968-க்குப் பிறகு, கூட்டிணைவில் தகுதிபெறும் நிலையைப் பொறுத்தே இப்போட்டிக்குத் தகுதிபெறலாம் என்ற விதி கொண்டுவரப்பட்டது. 1971-ஆம் ஆண்டில் யூஈஎஃப்ஏ-வின் சார்புநிலைக்கு வந்தது; அதன்பின்னர், அது யூஈஎஃப்ஏ கோப்பையுடன் இணைக்கப்பட்டது.  
*நகர்களிடை காட்சிப் போட்டி*யானது யூஈஎஃப்ஏ கோப்பைக்கு முன்னோடியாக இருந்தாலும் அது யூஈஎஃப்ஏ-வினால் நடத்தப்படவில்லை. ஆதலால், இப்போட்டியில் ஓர் அணியின் செயல்பாடு அவற்றின் ஐரோப்பிய அளவிலான போட்டிகளில் செயல்பாடாக அங்கீகரிக்கப்படாது.  
==உசாத்துணைகள்=
# நகர்களிடை காட்சிப் போட்டி

## வெளியிணைப்புகள்

- Stats at RSSSF
# எமிரேட்சு விளையாட்டரங்கம்

**ஆஷ்பர்டன் குரூவ்** (**Ashburton Grove**), விளம்பர ஆதரவின் காரணமாக **எமிரேட்சு விளையாட்டரங்கம்** (**Emirates Stadium**) என்று அறியப்படுவது, வடக்கு இலண்டனில் உள்ள கால்பந்து மைதானமாகும். இது பிரீமியர் லீக் அணியான ஆர்சனல் கால்பந்துக் கழகத்தின் விளையாட்டரங்கம் ஆகும். 60,000-க்கும் சற்றே அதிகமான கொள்ளளவு உடைய இம்மைதானம் 2006 ஆண்டு திறக்கப்பட்டு, ஆர்சனல் கால்பந்துக் கழகத்தால் பயன்படுத்தப்பட்டு வருகிறது. இங்கிலாந்தில் வெம்பிளி மற்றும் ஓல்டு டிராஃபோர்டு மைதானங்களுங்குப் பிறகு இதுவே அதிக கொள்ளளவு கொண்டதாகும். 2004-இல் கட்ட ஆரம்பிக்கப்பட்ட இம்மைதானத்துக்கான நிதி கிடைப்பது சிரமமாகவிருந்தது. அக்டோபர் 2004-இல் எமிரேட்சு ஏர்லைன்சு நிதியாதரவு தருவதாக செய்தி வெளியிடப்பட்டது. £390 செலவில் 2006-ஆம் ஆண்டு மைதானம் கட்டி முடிக்கப்பட்டது. ஆர்சனல் அணியின் போட்டிகள் தவிர்த்து, பிரேசில் தேசிய கால்பந்து அணியின் ஐரோப்பிய போட்டிகள் அனைத்தும் இங்குதான் விளையாடப்பட்டு வருகின்றன.
# எமிரேட்சு விளையாட்டரங்கம்

## வெளியிணைப்புகள்

- அதிகாரபூர்வ இணையதளம்
# அக்கார்டியன்

**அக்கார்டியன்** (ஆங்கிலம்:Accordion) என்பது கையில் எடுத்துச்செல்லதக்க காற்றிசைக்கருவியாகும். இதிலுள்ள காத்தூதிகளை கையால் இயக்கினால், காற்று உள்ளிருக்கும் மாழைத்தகடுகளை அதிர்வடையச் செய்து ஒலி எழுப்பும். உச்சசாயி (higher pitch) ஒலிகளை எழுப்பும் தகடுகளை வலக்கை இயக்குகிறது. இடக்கை, காற்றூதியையும்(bellows), தாழ்சாயி ஒலிகளை எழுப்பும் பொத்தானைகளையும் இயக்குகிறது.  
பேச்சுவழக்கில் இந்த இசைக்கருவி அமுக்குப்பெட்டி (squeezebox) என அழைக்கப்படுகிறது குறிப்பிடப்படுகிறது . அக்கார்டியன் வாசிப்பவர் **அக்கார்டியக்கலைஞர்** என்று அழைக்கப்படுகிறார் . கான்செர்டினா , ஆர்மோனியம் மற்றும் பேண்டோனியன் ஆகியவை ஒன்றுக்கொன்று தொடர்புடையவையாகும். இவையனைத்தும் ஒரே ஆர்மோனியக் குடும்பத்தைச் சேர்ந்தவையாகும். ஆனால் பொதுவாக ஆர்மோனிய இசைக்கருவிகள் அக்கார்டிய வகை இசைக்கருவிகளை விட பெரியவை மற்றும் அவை நிலையாக தரையின் மேல் அமைக்கப்பட்டிருக்கும்.
ஐரோப்பாவிலிருந்து அமெரிக்கா மற்றும் உலகின் பிற பகுதிகளுக்கு குடியேற்றத்தின் அலைகள் காரணமாக அக்கார்டியன் இசைக்கருவி இன்று உலகம் முழுவதும் பரவலாக பரவியுள்ளது. சில நாடுகளில் (உதாரணமாக: அர்ஜென்டினா, பிரேசில், கொலம்பியா, டொமினிகன் குடியரசு, மெக்சிகோ மற்றும் பனாமா) இது பிரபலமான இசையில் பயன்படுத்தப்படுகிறது (உதாரணமாக: அர்ஜென்டினாவில் சாமமே ; பிரேசிலில் கவுச்சோ, ஃபோர்ரோ மற்றும் செர்டனேஜோ ; கொலம்பியாவில் வல்லேனாடோ ; டொமினிகன் குடியரசில் மெரெங்கு ; மற்றும் மெக்ஸிகோவில் நார்டெனோ ), மற்ற பகுதிகளில் (ஐரோப்பா, வட அமெரிக்கா மற்றும் தென் அமெரிக்காவின் பிற நாடுகள் போன்றவை) இது நடனம்-பாப் மற்றும் நாட்டுப்புற இசைக்கு அதிகம் பயன்படுத்தப்படுகிறது.
# அக்கார்டியன்

## தோற்றம்

**அக்கார்டியன்** இசைக்கருவி 19ம் நூற்றாண்டின் முற்பகுதியில் கண்டறியப்பட்ட பல ஐரோப்பிய கண்டுபிடிப்புகளில் ஒன்றாகும்
இதை அமெரிக்கவழி மூதாதையரைக் கொண்ட, வியன்னாவைச் சேர்ந்த *டாமியன் (Cyrill Demian (1772–1847) )* என்பவர் 1829-இல், இதற்கு காப்புரிமையை மே 23 நாளில் பெற்றுள்ளதாகக் கூறப்படுகிறது. டெமியனின் காப்புரிமை பெற்ற அக்கார்டியன் கருவி தற்காலத்திய நவீன அக்கார்டியன் கருவிகளுடன் சிறிய ஒற்றுமையைக் கொண்டிருக்கிறது. இது இடது கை பொத்தான் பலகையை மட்டுமே கொண்டிருந்தது, வலது கை வெறுமனே பெல்லோக்களை இயக்கும். அக்காலத்திய இசைக்கருவிகளில் ஒரு விசையை அழுத்துவதன் மூலம் ஒரு முழு நாண் ஒலிக்கும் வகையில் அமைந்திருக்கும் ஆனால் அவரது கருவியில் ஒரே விசையில் இரண்டு வெவ்வேறு நாண்களை ஒலிக்க செய்ய முடியும், அதனாலேயே டெமியன் காப்புரிமையை நாடினார். 1822 ஆம் ஆண்டு பெர்லினைச் சார்ந்த கிரிசுட்டியன்(Christian Friedrich Ludwig Buschmann) இக்கருவியின் அடிப்படை அமைவுகளை அமைத்ததாகக் கருதப்படுகிறார். இருப்பினும், மற்றொமொரு இதையொத்த இசைக்கருவியொன்று அண்மையில் கண்டுபிடிக்கப்பட்டுள்ளது.  
1828 ஆம் ஆண்டு ஜெர்மனியில் இருந்து பிரிட்டனுக்கு துருத்தி அறிமுகப்படுத்தப்பட்டது. 1831 ஆம் ஆண்டில் தி டைம்ஸில் இந்த கருவி பிரித்தானிய பார்வையாளர்களுக்கு புதியதாகக் குறிப்பிடப்பட்டது மேலும் இது சாதகமாக மதிப்பாய்வு செய்யப்படவில்லை, இருப்பினும் அது விரைவில் பிரபலமடைந்தது. இக்கருவி 1840களின் நடுப்பகுதியில் நியூயார்க்கர்களிடமும்
பிரபலமடைந்தது.
# இந்தியாவில் வெறுப்புப் பேச்சு சட்டங்கள்

இந்திய அரசமைப்பில் மக்களிடையே வெறுப்புப் பேச்சுகளால் ஏற்படும் சிக்கல்களைத் தீர்க்க **வெறுப்புப் பேச்சு சட்டங்கள்** உள்ளன. இதன்படி ஒரு குடிமகனை அவரின் இனம், மொழி, பண்பாடு, வாழும் பகுதி, சமூகம் போன்ற ஏதோ ஒரு காரணத்திற்காகத் திட்டுபவர் தண்டிக்கப்படுவார். குறிப்பாக, சமய நம்பிக்கைப் பற்றி கேலி பேசி புண்படுத்துவோர் கடுமையாக தண்டிக்க்கப்படுவர்,
# இந்தியாவில் வெறுப்புப் பேச்சு சட்டங்கள்

## அரசமைப்புச் சட்டம்

இந்திய அரசமைப்புச் சட்டம் இந்திய ஒன்றியத்திற்கு அடையாளமாக எந்த ஒரு தனி மதத்தையும் குறிப்பிடவில்லை. பகுதி 25 (1) இன் படி "அனைத்து குடிமக்களும் சமமான உரிமைகள் அளிக்கப்பட்டு அவர்களின் சமய நம்பிக்கையை கொண்டிருக்கவும் பரப்பவும் உரிமை அளிக்கப்படுகிறார். பகுதி 19 (Article 19) அனைத்து குடிமகன்களுக்கும் பேச்சு உரிமையை வழங்குவதுடன், பொது நாகரிகம், நீதி கருதி சில இடங்களில் வரைமுறை அளித்துள்ளது.
# தாமரைக்கண்ணன்

**தாமரைக்கண்ணன்** (*Thamarai Kannan*) என அறியப்படும் **வீ. இராசமாணிக்கம்** (சூலை 2, 1934 - சனவரி 19, 2011) ஒரு தமிழக எழுத்தாளர், கல்வெட்டு ஆராய்ச்சியாளர், நூல் மதிப்புரையாளர், பட்டிமன்ற பேச்சாளர் மற்றும் நல்லாசிரியர் விருது பெற்ற ஆசிரியரும் ஆவார்.இவர் எழில், அன்பெழிலன், கண்ணன், யாரோ, அம்சா, ஜனநாதன், பாஞ்சாலி மகன், அச்சிறுபாக்கத்தார், அகரத்தான் போன்ற புனைப் பெயர்களிலும் எழுதி வந்தார்.
# தாமரைக்கண்ணன்

## வாழ்க்கைச் சுருக்கம்

தமிழ்நாடு, விழுப்புரம் மாவட்டம், திண்டிவனம் வட்டத்தில் உள்ள ஆட்சிப்பாக்கம் எனும் சிற்றூரில் வீராச்சாமி மற்றும் பாஞ்சாலி ஆகியோருக்குப் பிறந்தார். தந்தை ஆசிரியராகப் பணிபுரிந்தவர். தாமரைக்கண்ணன் உயர்நிலைப்பள்ளிக்கல்வியை சென்னையிலும் ஆசிரியர் பயிற்சிக்கல்வியைத் திருவள்ளூரிலும் பயின்றார். 1980 இல் சென்னைப் பல்கலைக்கழகத்திலும், 1983 இல் அண்ணாமலைப் பல்கலைக்கழகத்திலும் இளங்கலைப் பட்டங்கள் பெற்றார்., 1984 இல் சென்னைப் பல்கலைக்கழகத்தில் முதுகலை (தமிழ்) தேர்வும், 1990 இல் அண்ணாமலைப் பல்கலைக்கழகத்தில் எம்.எட். தேர்வுகள் எழுதி பட்டங்கள் பெற்றார். மேலும் பாண்டிச்சேரிப் பல்கலைக்கழகத்தில் முனைவர் பட்டம் பெற்றார். 1965 முதல் 1991 வரை ஆசிரியராகப் பணிபுரிந்து ஓய்வு பெற்றார்.
# தாமரைக்கண்ணன்

## எழுத்துப்பணி

சிறுகதை, நாவல், நாடகம், வரலாறு, கல்வெட்டு ஆய்வு, குழந்தை இலக்கியம் உள்ளிட்ட பல்வேறு தலைப்புகளில் 52 நூல்கள் எழுதியுள்ளார்.
# தாமரைக்கண்ணன்

## நூல் பட்டியல்

இவர் எழுதிய நூல்களில் சில
# தாமரைக்கண்ணன்

## நூல் பட்டியல்

### புதினங்கள்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | தங்கத்தாமரை | ஆகஸ்டு 1962 | வள்ளுவர் பண்ணை |  |
| 2 | மூன்றாவதுதுருவம் | நவம்பர் 1970 | ஸ்டார் பிரசுரம் |  |
| 3 | நெஞ்சின் ஆழம் | மார்ச் 1979 | மருதமலையான் |  |
| 4 | அவள்காத்திருக்கிறாள் | டிசம்பர் 1982 | பூவழகிப் பதிப்பகம் | கன்னடமொழியில் மொழிப் பெயர்க்கப்பட்டது |
| 5 | பன்னீர்சிந்தும்பனிமலர் | அக்டோபர் 1983 | நறுமலர்ப் பதிப்பகம் |  |
| 6 | நெஞ்சத்தில் நீ | டிசம்பர் 1987 | பராசக்திபதிப்பகம் |  |
# தாமரைக்கண்ணன்

## நூல் பட்டியல்

### சிறுகதைத் தொகுதிகள்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | மனக்காற்றாடி | நவம்பர் 1964 | அசோசியேஷன் பப்ளிஷிங் ஹவுஸ் |  |
| 2 | கொன்றைப்பூ | ஜூன் 1972 | பாப்பா பதிப்பகம் | 'அத்திப்பூ' என்னும் நாடகம் 11 - ஆம் வகுப்பு துணைப்பாடநூலில் இடம் பெற்றது (1978) |
| 3 | அறுசுவை | ஆகஸ்டு 1979 | சேகர் பதிப்பகம் |  |
| 4 | ஏழுநாள் | ஆகஸ்டு 1978 | சேகர் பதிப்பகம் |  |
| 5 | எல்லாம்இன்பமயம் | டிசம்பர் 1984 | பராசக்திபதிப்பகம் |  |
| 6 | உயர்ந்தஉள்ளம் | டிசம்பர் 1984 | பராசக்திபதிப்பகம் |  |
| 7 | கனவுக்கண்கள் | டிசம்பர் 1985 | பராசக்திபதிப்பகம் |  |
| 8 | நெஞ்சிருக்கும்வரை நினைவிருக்கும் | டிசம்பர் 1985 | பராசக்திபதிப்பகம் |  |
# தாமரைக்கண்ணன்

## நூல் பட்டியல்

### நாடகங்கள்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | கிள்ளிவளவன் | 1960 | அசோசியேஷன் பப்ளிஷிங் ஹவுஸ் | ‘கொடைவள்ளல் குமணன்’ என்னும் நாடகம் 12 - ஆம் வகுப்பு சிறப்புத் தமிழில் இடம் பெற்றது |
| 2 | வெண்ணிலா | ஜனவரி 1963 | அசோசியேஷன் பப்ளிஷிங் ஹவுஸ் |  |
| 3 | மருதுபாண்டியர் | பிப்ரவரி 1963 | அசோசியேஷன் பப்ளிஷிங் ஹவுஸ் |  |
| 4 | அலெக்ஸாண்டர் | ஏப்ரல் 1963 | அசோசியேஷன் பப்ளிஷிங் ஹவுஸ் |  |
| 5 | கைவிளக்கு | நவம்பர் 1979 | இலக்குமி நிலையம் |  |
| 6 | சங்கமித்திரை | ஆகஸ்டு 1982 | விசாலாட்சி பதிப்பகம் | தமிழகஅரசின்பரிசுபெற்றது (1982) |
| 7 | பேசும்ஊமைகள் | டிசம்பர் 1984 | மணியம் பதிப்பகம் |  |
| 8 | நல்லநாள் | டிசம்பர் 1984 | பராசக்திபதிப்பகம் |  |
| 9 | நல்லூர் முல்லை | டிசம்பர் 1985 | பராசக்திபதிப்பகம் | கன்னடம், இந்தி, தெலுங்கில் மொழி பெயர்க்கப்பட்டது |
| 10 | வளையாபதி | டிசம்பர் 1985 | பராசக்திபதிப்பகம் |  |
| 11 | பள்ளிக்கூடம் | ஏப்ரல் 1989 | திருமேனி நிலையம் |  |
| 12 | இரகசியம் | நவம்பர் 1991 | பராசக்திபதிப்பகம் |  |
| 13 | சாணக்கியன் | டிசம்பர் 1992 | திருமேனி நிலையம் |  |
# தாமரைக்கண்ணன்

## நூல் பட்டியல்

### வரலாற்று நூல்கள்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | கருணைக்கடல் | ஜூலை 1963 | சுகுணா பப்ளிஷர்ஸ் |  |
| 2 | திருநாவுக்கரசர் | ஜனவரி 1964 | அசோசியேஷன் பப்ளிஷிங் ஹவுஸ் |  |
| 3 | ஒருமனிதன்தெய்வமாகிறான் | டிசம்பர் 1984 | பராசக்தி பதிப்பகம் |  |
| 4 | கருமாரிப்பட்டிசுவாமி | ஜனவரி 1987 | ராதா ஆப்செட் பிரஸ் |  |
| 5 | சம்புவரையர் | 1989 | பராசக்தி பதிப்பகம் |  |
# தாமரைக்கண்ணன்

## நூல் பட்டியல்

### ஆய்வு நூல்கள்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | ஆட்சீசுவரர்திருக்கோயில் | ஏப்ரல் 1975 | விழாக்குழு |  |
| 2 | வரலாற்றுக்கருவூலம் | டிசம்பர் 1984 | சேகர் பதிப்பகம் | தமிழகஅரசின்பரிசுபெற்றது (1985) |
| 3 | வரலாறுகூறும்திருத்தலங்கள் | ஏப்ரல் 2006 | மூவேந்தர் பதிப்பகம் |  |
# தாமரைக்கண்ணன்

## நூல் பட்டியல்

### அறிவியல்நூல்

| வ.எண் | நூலின்பெயர் | வெளியான ஆண்டு | பதிப்பகம் | குறிப்புகள் |
| --- | --- | --- | --- | --- |
| 1 | வியப்பூட்டும் விண்வெளி் | மார்ச் 1992 | திருமேனி நிலையம் |  |
# தாமரைக்கண்ணன்

## விருதுகளும், பட்டங்களும்

- சங்கமித்திரை -நாடகம் தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1982
- வரலாற்றுக் கருவூலம் - தொல்பொருளியல் தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1984 (இரண்டாம் பரிசு)
- பாரத ஸ்டேட் வங்கி வழங்கிய ‘இரகசியம்’ நாடகத்திற்கான முதல் பரிசு (1993)
- தமிழக அரசு வழங்கிய மாநில நல்லாசிரியர் விருது (1988)
- பல்கலைச் செம்மல் - சென்னை பன்னாட்டுத் தமிழுறவு மன்றம் (1985)
- டாக்டர் பட்டம் - நியூயார்க் உலகப்பல்கலைக்கழகம் (1985)
- திருக்குறள் நெறித் தோன்றல் - தமிழக அரசு (1985)
- நாடக மாமணி - திண்டிவனம் தமிழ் இலக்கியப் பேரவை (1985)
- பாரதி தமிழ்ப்பணிச் செல்வர் - ஸ்ரீராம் நிறுவனம் (1990)
- இலக்கியச் சித்தர் - பண்ருட்டி எழுத்தாளர் சங்கம் (1995)
- இலக்கியச் சிற்பி - புதுவை (1996)
# தாமரைக்கண்ணன்

## கல்வெட்டுப்பணிகள்

- -/01/1977 - *செங்கை மாவட்டவரலாற்றுக்கருத்தரங்கு இந்தூர்கோட்டம்.* ஆய்வுக்கட்டுரை
- 23/12/1977 - *மாநில வரலாற்றுக்கருத்தரங்கு கீழ்ச்சேரிக்கோழி* ஆய்வுக்கட்டுரை
- 12/01/1978 - *இந்தியாவின் கல்வெட்டுஆராய்ச்சிக்கழகம், நான்காம்பேரவை, சென்னை. கல்வெட்டுகளில் காணப்படும் சுவையானவழக்குகள்.* ஆய்வுக்கட்டுரை
- 16/08/1980 - *தென்பாண்டி நாட்டு வரலாற்றுக் கருத்தரங்கு, மதுரை விக்கிரமபாண்டியன் கல்வெட்டு, பெருமுக்கல்.* ஆய்வுக்கட்டுரை
- 25/07/1982 - *தஞ்சை மாவட்ட வரலாற்றுக்கருத்தரங்கு, தஞ்சை சாரநாடு.* ஆய்வுக்கட்டுரை
- 09/05/1983 - *இரண்டாம் இராசராசன்விழா, தாராசுரம் இராசகம்பீரன்மலை.* ஆய்வுக்கட்டுரை
- 08.06.1983 - *திருக்கோயிலூர், கோடைகாலக்கல்வெட்டுப்பயிற்சி வகுப்பில் சிறப்புச்சொற்பொழிவு.*
- 21/12/1983 - *இராசேந்திரசோழன்விழா, கங்கைகொண்டசோழபுரம் குந்தவைகட்டிய கோயில்கள்.* ஆய்வுக்கட்டுரை
- 04/01/1984 - *காஞ்சிபுரம், கோடைகாலக் கல்வெட்டுப்பயிற்சி வகுப்பில் சிறப்புச்சொற்பொழிவு.*
- -/-/1984 - *ஊட்டியில்நடந்த கல்வெட்டுப்பயிற்சி அரங்கில் ‘கல்வெட்டு செய்தியைக்கூறும் சங்ககாலப்பாடல்கள்’ சொற்பொழிவு.*
# புட்டுத் தோப்பு, மதுரை

**புட்டுத் தோப்பு** இந்தியா நாட்டின் தமிழ்நாடு மாநிலத்தில் மதுரை மாவட்டத்தில் உள்ள ஆரப்பாளையத்திற்கு மேற்கில் வைகை ஆற்றின் கரையில் உள்ளது. திருவிளையாடல் புராணத்தில் உள்ள சிவபெருமானின் திருவிளையாடல்களில் ஒன்றான *புட்டுக்கு மண் சுமந்த திருவிளையாடல்* விழா நடத்துவதற்காக, இந்த மண்டபம் 16 ஆம் நூற்றாண்டில் மதுரையை அரசாண்ட நாயக்கர்களின் ஆட்சி காலத்தில் கட்டப்பட்ட மண்டபம் ஆகும். இந்த மண்டபம் வைகைக் கரை ஓரம் அமைந்துள்ளது. ஒவ்வொரு ஆண்டும் புட்டுக்கு மண் சுமந்த திருவிளையாடல் விழா இங்கு நடைபெறுகிறது.
# மலேசிய இசுலாமிய கட்சி

**மலேசிய இசுலாமிய கட்சி** (ஆங்கிலம்: *Malaysian Islamic Party*; மலாய்: *Parti Islam Se-Malaysia*; சீனம்: 马来西亚伊斯兰党; (சாவி: ڤرتي اسلام س-مليسيا) என்பது மலேசியாவில் உள்ள ஓர் அரசியல் கட்சியாகும். பொதுவாக, இதனைப் **பாஸ்** கட்சி என்று அழைப்பார்கள். இந்தக் கட்சி இசுலாமிய சமயம் சார்ந்த கட்சியாகும். தற்போது இந்தக் கட்சியின் தலைவராக டத்தோ ஸ்ரீ அடி அவாங் இருக்கிறார்.  
இசுலாமியச் சட்டவிதிகளைச் சார்ந்த ஒரு நாடாக மலேசியாவை மாற்றி அமைக்க வேண்டும் என்பதே இந்தக் கட்சியின் தலையாயக் கோட்பாடு ஆகும். கருத்தியல் ரீதியாக இந்தக் கட்சி இசுலாமிய அடிப்படைவாதத்தில் கவனம் செலுத்துகிறது. இந்தக் கட்சியின் தேர்தல் தளம் பெரும்பாலும் தீபகற்ப மலேசியாவின் கிராமப்புறங்கள்; கிழக்குக் கடற்கரைகள் மற்றும் கிளாந்தான், திராங்கானு, பெர்லிஸ் மற்றும் கெடா மாநிலங்களில் மையமாக உள்ளது.  
2022 பொதுத் தேர்தல் மற்றும் 2023-ஆம் ஆண்டு மாநிலத் தேர்தல்களில், பேராக் மற்றும் பகாங் மாநிலங்களின் கிராமப்புறங்களிலும் இந்தக் கட்சி குறிப்பிடத்தக்க ஆதரவைப் பெற்றது. இந்த ஆதரவு "பச்சை அலை" ஆதரவு என்று அழைக்கப்படுகிறது.
# மலேசிய இசுலாமிய கட்சி

## பொது

2020-2022 மலேசிய அரசியல் நெருக்கடியின் விளைவாக ஆட்சிக்கு வந்த அன்றைய ஆளும் பெரிக்காத்தான் நேசனல் கூட்டணியில் ஓர் உறுப்புக் கட்சியாக இருந்தது. அந்தக் கட்டத்தில் கிளாந்தான், திராங்கானு, கெடா, பெர்லிஸ் மற்றும் சபா ஆகிய மாநிலங்களில் இந்தக் கட்சி தனியாகவோ அல்லது கூட்டணிக் கட்சியாகவோ ஆட்சி செய்தது. அத்துடன், 2008 - 2018-ஆம் ஆண்டுகளுக்கு இடையில் பினாங்கு மற்றும் சிலாங்கூர் மாநில அரசாங்கங்களில் ஒரு கூட்டணி பங்காளிக் கட்சியாகவும் இருந்தது.  
பாரிசான் நேசனல் கூட்டணி அரசாங்க ஆளுமைக் கட்சியாக இருந்த போது அதை எதிர்த்த ஆற்றல் மிக்க கட்சியாக இந்த மலேசிய இசுலாமிய கட்சி விளங்கியது. தீபகற்ப மலேசியாவின் வட பகுதியில் இருக்கும் பழைமைவாத மாநிலங்களான கிளாந்தான், திரங்கானு ஆகியவற்றின் வலுவான ஆதரவுகளை இந்தக் கட்சி தற்போது பெற்றுள்ளது.  
2022 மலேசியப் பொதுத் தேர்தலில் இந்தக் கட்சி, மலேசிய மக்களவையின் 222 இடங்களில் 43 இடங்களைப் பெற்றது. அந்தக் கட்டத்தில் மிகப்பெரிய தனிப்பெரும் கட்சியாக விளங்கியது.
# மலேசிய இசுலாமிய கட்சி

## பொது

### மக்களின் ஆதரவு

மலாயா சுதந்திரம் அடைந்த பிறகு, மலேசிய மக்களின் பேரதரவைப் பெற்று விளங்கிய பாரிசான் நேசனல் கூட்டணியை எதிர்த்துப் போட்டியிட்டு வெற்றி பெற்ற முதல் அரசியல் கட்சியும் இதுவே ஆகும்.  
2008-ஆம் ஆண்டில் மலேசியப் பொதுத் தேர்தல் நடைபெற்றது. அந்தத் தேர்தலுக்குப் பின், பி.கே.ஆர் என்று அழைக்கப்படும் மக்கள் நீதிக் கட்சி, ஜனநாயக செயல் கட்சிகளுடன் கூட்டு சேர்ந்து பாக்காத்தான் ராக்யாட் எனும் ஓர் அரசியல் எதிர் அணியை உருவாக்கியது. இப்போது மலேசியாவின் கிளாந்தான், திராங்கானு, சிலாங்கூர், பினாங்கு ஆகிய மாநிலங்களை பாக்காத்தான் ராக்யாட் தன் கட்டுப்பாட்டில் வைத்து இருக்கிறது.
# மலேசிய இசுலாமிய கட்சி

## மாற்று முன்னணி

புதிதாகத் தோன்றிய இந்த மக்கள் நீதிக் கட்சி, ஏற்கனவே செயல்பட்டு வந்த சனநாயக செயல் கட்சி, ஆகியவற்றுடனும் இணைந்து மாற்று முன்னணி (மலாய்: *Barisan Alternatif*) எனும் ஓர் எதிர் அரசியல் அணியை, மலேசிய இசுலாமிய கட்சி உருவாக்கியது. 1999 ஆம் ஆண்டில் மலேசியப் பொதுத் தேர்தல் நடைபெற்றது. அதில் மலேசிய இசுலாமிய கட்சி திரங்கானு மாநிலத்தை, ஆளும் பாரிசான் நேசனல் கூட்டணியிடம் இருந்து கைபற்றியது.
# மலேசிய இசுலாமிய கட்சி

## அண்மைய நிகழ்வுகள்

கடந்த காலங்களில், மலேசிய இசுலாமிய கட்சி மலாய்க்காரர்களையும், முசுலீம் ஆதரவாளர்களையும் இலக்குகளாக் கொண்டு செயல்பட்டு வந்தது. ஆனால், அண்மைய காலங்களில், குறிப்பாக 2004ஆம் ஆண்டு பொதுத் தேர்தலுக்குப் பின்னர், அதன் அணுகுமுறையில் மாற்றங்கள் ஏற்பட்டு வருகின்றன. உறுத்தல்கள் இல்லாத மிதமான போக்கை முசுலீம் அல்லாதவர்களிடம் காட்டி வருகிறது.  
மலேசியாவை ஓர் இசுலாமிய நாடாக மாற்றுவதையே ஓர் இலட்சியமாகக் கொண்டிருந்த மலேசிய இசுலாமிய கட்சி, அண்மைய காலங்களில் அதைப் பற்றி பேசுவதையும் குறைத்துக் கொண்டது. 2008 பொதுத் தேர்தலில் முசுலீம் அல்லாத ஒருவரையும் மலேசிய இசுலாமிய கட்சியின் சார்பில் போட்டியிட வைத்தது.
# மலேசிய இசுலாமிய கட்சி

## அண்மைய நிகழ்வுகள்

### நிக் அப்துல் அசிஸ் நிக் மாட்

நிக் அப்துல் அசிஸ் நிக் மாட் (10 சனவரி 1931-12 2015 பிப்பரவரி) ஒரு முன்னாள் மலேசிய அரசியல்வாதி, முசுலீம் ஆண்மிக அறிஞர், மலேசிய கிளாந்தான் மாநில முதல்வர் மற்றும் மலேசிய இசுலாமிய கட்சியின் ஆன்மீகத் தலைவர் ஆவார். "தோக் குரு" நிக் அசீஸ் என்பது அவரின் பிரபலமான புனைபெயர் ஆகும்.  
இவர் தமிழ், அரபு, உருது மொழியில் சரளமாக உரையாட வல்லவர். இவர் மலேசியத் தமிழர்கள் மத்தியில் மிகப் பிரபலமான அரசியல்வாதி ஆவார். நிக் அப்துல் அசிஸ் நிக் மாட் அவர்கள் 12 பிப்பரவரி 2015 இரவு 9:40 மணிக்கு புலாவ் மலாக்காவில் உள்ள அவரின் இல்லத்தில் காலமானார்.
# மலேசிய இசுலாமிய கட்சி

## அண்மைய நிகழ்வுகள்

### குமதா இராமன்

குமுதா ராமன் எனும் ஒரு தமிழ்ப் பெண்ணைத் தன் கட்சியின் சார்பில் போட்டியிட வைத்து சாதனை படைத்தது. குமதா ராமன் ஒரு வழக்குரைஞர் ஆவார். ஜொகூர் மாநிலத்தில் உள்ள உலு திராம் சட்டமன்றத் தொகுதியில் போட்டியிட்டார்.
# செம்மண் கோலம்

**செம்மண் கோலம்** என்பது செம்மண்ணைப் பயன்படுத்தி இடப்படும் கோலம் ஆகும். கோலமாவினால் அடிப்படை உருவத்தை உருவாக்கிய பின், செம்மண்ணைக்கொண்டு தேவைப்படும் இடங்களில் செம்மண் நிரப்பப்படுகிறது.
# செம்மண் கோலம்

## செம்மண் உருவாக்கம்

செம்மண் சேகரிக்கப்பட்டு, சலிக்கப்பட்டு, சிறு கற்கள் நீக்கப்பட்டு மாவு நிலையில் உள்ள செம்மண் பொடியால் இவ்வகைக் கோலமிடப்படுகிறது.
# ஒசே மார்த்தி

**ஒசே யூலியன் மார்த்தி பெராசு** (*ஹோசே ஜூலியன் மார்த்தி பெராஸ்*, எசுப்பானியம்: José Julián Martí Pérez, சனவரி 28, 1853 – மே 19, 1895) கியூபாவின் தேசிய நாயகன் மற்றும் நன்கறியப்பட்ட இலத்தின் அமெரிக்க இலக்கியவாதி ஆவார். கவி, கட்டுரையாளர், ஊடகவியளாலர், புரட்சிகர சிந்தனையாளர், மொழிபெயர்ப்பாளர், பேராசிரியர், பதிப்பாளர், அரசியல் தத்துவங்கள் உருவாக்குனர் போன்ற பன்முக தன்மைகளையும் கொண்டவர். 19ம் நூற்றாண்டில் கியூபாவில் ஏற்பட்ட எசுப்பானியத்திற்கு எதிரான விடுதலைப் போரில் முக்கிய இடத்தை வகித்தார். தனது எழுத்துக்கள் மற்றும் அரசியல் நடவடிக்கைகளின் மூலம் கியூப விடுதலை மட்டுமின்றி ஒட்டு மொத்த இலத்தின் அமெரிக்கர்களின் அறிவுசார் தேடலுக்கான விழிப்புணர்ச்சியையும் மேம்படுத்த முயன்றார்.
# ஒசே மார்த்தி

## வாழ்க்கை வரலாறு

### பிறப்பு

ஒசே மார்த்தி 1853ம் ஆண்டு சனவரி 28ம் நாள் கியூபாவில் உள்ள அவானாவில் பிறந்தார். இவரது தந்தை மரியானோ மார்த்தி நவரோ. தாய் லியோனோர் பெரேசு கபரேரா. ஏழு தமைக்கைகளுக்கு பிறகு எட்டவதாக பிறந்தவர். இவருக்கு நான்கு வயதாக இருக்கும் பொழுது, இவரது குடும்பம் எசுப்பானியத்திற்கு குடிபெயந்தது. இருப்பினும் இரண்டே வருடங்களில் மீண்டும் அவானாவுக்கே திரும்பியது.
# ஒசே மார்த்தி

## வாழ்க்கை வரலாறு

### இளமை

1856ல் அவானவில் இருந்த ஒரு தொடக்கப் பள்ளியில் மார்த்தி சேர்க்கப்பட்டர். இளவயதில் இவருக்கு ஓவியங்களின் மீது இருந்த ஆர்வத்தின் காரனமாக, ஒரு ஓவியப் பள்ளியில் சேர்ந்து ஓவியம் மற்றும் சிற்பக்கலையையும் பயிற்றுவிக்கப் பட்டார். இருப்பினும் ஓவியத்தை விட கவிதை மற்றும் கட்டுரையாக்கமே இவருக்கு கைவரப்பட்டது. இந்த காலகட்டத்தில் இவரின் படைப்புகளில் சில *எல் ஆல்பம்* என்ற நாளிதழில் வெளிவந்தன.  
1869ம் ஆண்டு கியூபாவில் பத்தாண்டுப் போர் என அழைக்கப்படும், எசுப்பானிய மேலாதிக்கத்துக்கு எதிரான கிழர்ச்சி ஆரம்பமானது. இளமை முதலே எசுப்பானியத்தின் ஆதிக்கத்துக்கும், அது ஆதரித்த அடிமை முறைக்கும் எதிரான மனப்போக்கு கொண்ட மார்த்தி, இந்த கிழர்ச்சியில் தன்னையும் ஈடுபடுத்திக் கொண்டார். 16 வயதே ஆன மார்த்தின் கவிதைகளும், புரட்சிக் கட்டுரைகளும் கிழர்ச்சியாளர்களின் மத்தியில் மிகுந்த அபிமானத்தைப் பெற்றன. இவர் தனது நண்பர் பெர்மென் என்பவருடன் இனைந்து எசுப்பானிய இரானுவத்தில் சேர்ந்த மற்றொரு நண்பனுக்கு எழுதிய கடிதம் அரசாங்கத்தின் கைகளில் கிடைத்தது. இதைத் தொடர்ந்து தேசத்துரோக குற்றம் சாட்டப்பட்ட மார்த்திக்கு, ஆறு வருடங்கள் சிறைதண்டனை விதிக்கப்படது. மார்த்தின் வயது மற்றும் அவரின் உடல்நிலையை கருத்தில் கொண்டு அவருக்கு வழங்கப்பட்ட தண்டனையை குறைக்க வேண்டும் என அவரின் பெற்றோர்கள் போராடியதை தொடர்ந்து, சிறைதண்டனை விலக்கிக் கொள்ளப்பட்டு எசுப்பானியத்துக்கு நாடு கடத்தப்பட்டார். மேழும் அங்கேயே தன் கல்வியை தொடரவும் அனுமதிக்கப் பட்டார். மெக்சிகோ வந்த ஒரே வருடத்திலேயே, மார்த்தி "கொரிசித்தா” எனப்படும் மெக்சிகோ எழுத்தாளர்கள் மற்றும் கலைகர்களுக்கான சங்கத்தில் உறுப்பினராக சேர்த்துக் கொள்ளப்பட்டார். இந்த சங்கத்திலேயே இவர் தனது எதிர்கால மனைவியான சயாசு பசானை சந்தித்தார்.  
1877ல் தனது அடையாளத்தை மறைத்துக் கொண்டு, வேறு பெயரில் கியூபா சென்ற மார்த்தி, ஒரு மாதத்திற்கும் குறைவான நாட்களே அங்கு தங்கினார். பிறகு மெக்சிகோ வழியாக குவாத்தமாலா சென்ற மார்த்திக்கு அங்கு பேராசிரியர் பணி கிடைத்தது. பொறுமையும் திட்டமிடலும், கியூப விடுதலைக்கு மிக முக்கிய தேவைகள் என வாதிட்ட அவர், இந்த படையெடுப்பு அவசரகதியில் திட்டமிடப்பட்டது என கருத்து தெரிவித்தார்.  
தொடர்ந்து அமெரிக்காவின் பல பகுதிகளுக்கும் சென்ற மார்த்தி, அங்கிருந்த கியூப குடிகளிடம், தமது நாட்டின் விடுதலையின் தேவையைப் பற்றி உரையாற்றினார். மத்திய அமெரிக்கா, மேற்கு இந்தியத் தீவுகள் என பல இடங்களுக்கும் நீண்ட இந்த பயணத்தில் திரட்டப் பட்ட நிதி, கியூப புரட்சிக் குழுவின் தேவைகளுக்கு பெரிதும் பயன்பட்டது. அதே நேரத்தில் 1894ல் இவர் பாட்ரியா நாளிதழில் எழுதிய *எ கியூபா* என்ற கட்டுரை அமெரிக்க மற்றும் எசுப்பானிய அரசுகளுக்கு இடையே இருந்த ரகசிய உறவை அம்பலப்படுத்தியது. அதே ஆண்டு ஆகத்து மாதம் எசுப்பானிய அரசுக்கு எதிரான ஆயுதம் தாங்கிய குழு ஒன்றை தயார் செய்யும் வேலைகளை மார்த்தி தொடங்கினார்.
# ஒசே மார்த்தி

## வாழ்க்கை வரலாறு

### கியூப புரட்சி

1895ல் சனவரியில் மார்த்தியால் முன்னெடுக்கப்பட்ட கியூப ஊடுறுவளில் சிறிது தடை ஏற்பட்டது. புரட்சிப் படைக்கு தேவையான ஆயுதங்களை கொண்டு சென்ற மூன்று நீராவிக் கப்பல்கள், வட அமெரிக்க அதிகாரிகளால் பரிமுதல் செய்யப்பட்டதை அடுத்து, மார்த்தி தனது படையெடுப்பை கைவிட நேர்ந்தது. இதைத் தொடர்ந்து, அப்போது டொமினிகன் குடியரசில் தங்கி இருந்த முன்னாள் கியூப புரட்சிப் படையின் தளபதியான மேக்சிமோ கோமாசை சந்தித்த மார்த்தி, தனது படையெடுப்பை பற்றி விழக்கியதோடு, அதில் கலந்து கொள்ளவும் அழைப்பு விடுத்தார்.  
மார்த்தியின் அழைப்பை ஏற்ற கோமாசோடு அவரின் படையனி, 1895ம் ஆண்டு ஏப்ரல் முதல் தேதியில் மவுன்டே கிரிசுடி நரில் இருந்து புறப்பட்டது. அதே மாதம் பதினொன்றாம் திகதி கியூபாவின் மைசி கபேயை அடைந்த படை, அங்கிருந்த உள்ளூர் புரட்சிப் படையுன் கூட்டு சேர்ந்து கொண்டது.
# ஒசே மார்த்தி

## வாழ்க்கை வரலாறு

### மரணம்

மார்த்தின் கூட்டுப் படை எசுப்பானிய படையுடன் ஒப்பிடும் போது மிகவும் சிறியதாக இருந்தது. மேலும் தாக்குதல்களை திட்டமிடுவதிலும், அதை செயல்படுத்துவதிலும் இந்த படையனி சில நடைமுறை சிக்கல்களை சந்தித்தது. இறுதியில் மே 19, தசு ரியோசு நகரத்தில் நடந்த தாக்குதல்களில் எசுப்பானிய படைகளால் மார்த்தி கொல்லப்பட்டார். முன்னதாக எசுப்பானிய படைகளுடன் சண்டையிட்டுக் கொண்டிருந்த தளபதி கோமாசு, மார்த்தியின் படைகளை தன்னுடைய படைக்கு பின்புறக் காவலனியாக செயல்படுமாரு கேட்டுக்கொண்டார். ஆனால் பெரும் எண்ணிக்கையிலான எசுப்பானிய படைகளினால் திசை மாறிய மார்த்தி, எதிரிகளின் எல்கைக்குள் சென்றதே அவரின் மரணத்திற்குக் காரணமானது. கியூபாவின் முன்னாள் அதிபரான பிடல் காசுட்ரோ மார்த்தியை தனது அரசியல் தந்தை என குறிப்பிடுகிறார். மார்த்தியின் காலம் தொட்டு கியூபாவில் நடந்து வந்த அனனைத்து புரட்சி மட்டும் போராட்டங்களில் இவரது கருத்துக்கள் முன்வைக்கப்படுகின்றன.  
ஐக்கிய நாடுகள் கல்வி, அறிவியல், பண்பாட்டு நிறுவனம், ஒவ்வொரு இரண்டு ஆண்டுகளுக்கு ஒருமுறை மார்த்தியின் பெயரால் விருதுகளை வழங்குகின்றது.
# காண்டீபம்

**காண்டீபம்** (சர்வதேச சமசுகிருத ரோமனாக்க அரிச்சுவடி: Gāṇḍīva; ) என்பது மகாபாரதத்தில் அருச்சுனனின் ஆயுதமான வில்லைக் குறிக்கும். இது பிரம்மனால் உருவாக்கப்பட்டு அவர் ஆயிரம் ஆண்டுகள் இதனை வைத்திருந்தார். பின்னர் பிரஜாபதி ஐநூற்று மூன்று ஆண்டுகளும், இந்திரன் ஐநூற்று எண்பது ஆண்டுகளும் வைத்திருந்தனர். அதன் பின்னர் வருணன் நூறு ஆண்டுகள் வைத்திருந்தார். காந்தவ காட்டை அழிப்பதற்காக அக்னி தேவனின் வேண்டுகோளின் படி, வருணன் இக்காண்டீபத்தை அர்ச்சுனனுக்கு வழங்கினார். காண்டீபம் சொர்க்கத்தில் உள்ள காண்டீ என்ற மரத்தின் மூலம் உருவாக்கப்பட்டது.  
இந்த வில்லை கந்தர்வர்களும், தேவர்களும் வழிபட்டனர். காண்டீபத்தில் எய்யப்படும் அம்பு இடிமுழக்கத்தை ஏற்படுத்தும். இதைக் கொண்டே ஜயத்திரதன் தலையை கொய்தும், கர்ணனைக் கொன்றும், பீஷ்மரை காயப்படுத்தியும் வென்றான் அருச்சுனன்.
# சில்லூர் இரகுமான்

**முகமது ஜில்லூர் ரஹ்மான் ** (*Mohammed Zillur Rahman*, ) (9 மார்ச்சு 1929 – 20 மார்ச்சு 2013) வங்காள தேசத்தின் 19வது குடியரசுத் தலைவராக 2009 முதல் 2013 வரை பதவியில் இருந்தவர். அவாமி லீக் கட்சியின் தலைமைக் குழுவின் உறுப்பினராகவும் இருந்தார். 2009ஆம் ஆண்டில் இரகுமான் வங்காளதேச குடியரசுத் தலைவர் தேர்தலில் எதிர்ப்பாளர் யாருமின்றி தேர்ந்தெடுக்கப்பட்டார். அவரது அவாமி லீக் கட்சி முன்னதாக 2008 பொதுத்தேர்தல்களில் மிகப் பெரும்பான்மையான இடங்களில் வென்றது. வங்காளதேசத்தில் சேக் முஜிபுர் ரகுமான், ஜியாயுர் இரகுமானை அடுத்து பதவியில் இருந்தபோதே இறந்த மூன்றாவது குடியரசுத் தலைவர் ஆவார்.
# சில்லூர் இரகுமான்

## இளமையும் கல்வியும்

ஜில்லூர் ரகுமான் கிசோர்கஞ்ச் மாவட்டத்தில் உள்ள பைரப் உபவட்டத்தில் மார்ச்சு 9, 1929இல் பிறந்தார். 1954இல் வரலாற்றில் முதுகலைப் பட்டமும் சட்டத்தில் பட்டப்படிப்பும் தாக்கா பல்கலைகழகத்தில் முடித்தார்.
# சில்லூர் இரகுமான்

## அரசியல் பணிவாழ்வு

ரகுமான் 1952ஆம் ஆண்டு நடந்த மொழிப் போராட்டத்தில் பங்கேற்றார். பின்னர் அவாமி லீக் கட்சி சார்பில் 1970இல் நடந்த பாக்கித்தான் தேசியப் பொதுத்தேர்தல்களில் நாடாளுமன்ற உறுப்பினராகத் தேர்ந்தெடுக்கப்பட்டார். வங்காளதேச விடுதலைப் போரின் போது சேயக அரசில் பங்கேற்றார். போருக்குப் பின்னர் 1972ஆம் ஆண்டு அவாமி லீக்கின் பொதுச் செயலாளராக பணியாற்றினார். 1973இல் வங்காளதேச நாடாளுமன்றத்திற்கு தேர்ந்தெடுக்கப்பட்டார். சேக் முசிபுர் இரகுமானின் கொலைக்குப் பிறகு படைத்துறை ஆட்சியாளர்களால் கைது செய்யப்பட்டு நான்காண்டுகள் சிறையில் கழித்தார். 1996க்கும் 2001க்கும் இடையிலான அவாமி லீக் அரசில் அமைச்சராகப் பணியாற்றி உள்ளார். அவர் பதவியில் இருக்கும்போது 21 குற்றவாளிகளுக்கு மன்னிப்பு வழங்கியுள்ளார். இருவருக்கும் ஒரு மகனும் – நசுமல் அசன் பாப்போன் - இரு மகள்களும் - தானியா பக்த் மற்றும் தானிமா பக்த்.
# சில்லூர் இரகுமான்

## நோயும் இறப்பும்

மார்ச்சு 10, 2013 அன்று தமது நாட்டிலிருந்து நெருக்கடியான நுரையீரல் தொற்றுடன் நோயாளி வானூர்தியில் சிங்கப்பூர் சென்ற ரகுமான் அங்குள்ள மவுண்ட் எலிசபெத் மருத்துவமனையில் சிகிட்சை பலனின்றி உயிரிழந்தார். முன்னதாக தாக்காவிலுள்ள ஒருங்கிணைந்த படைத்துறை மருத்துவமனையில் முதல்நாள் அனுமதிக்கப்பட்டிருந்தார். சிங்கப்பூரில் சிறுநீரகம் மற்றும் சுவாசச் சிக்கல்களுக்காக மார்ச்சு 11 முதல் சிகிட்சை அளிக்கப்பட்டு வந்தார். இவரது விடுப்பின்போது தற்காலிக குடியரசுத் தலைவராக நாடாளுமன்ற அவைத்தலைவர் அப்துல் அமீது மார்ச்சு 14 அன்று பதவி ஏற்றுக்கொண்டுள்ளார். ரகுமானின் மறைவை ஒட்டி மூன்று நாட்கள் அலுவல்முறை தேசியளவிலான துக்கம் அனுட்டிக்கப்படுவதாக அரசு வட்டாரங்கள் தெரிவித்தன.
# யுரேனியப் பின் தனிமங்கள்

களின் (ஓரிடத்தான்) அரை-வாழ்வுகளின் அடிப்படையில் நிறப்படுத்தப்பட்டுள்ளன..  
**யுரேனியப் பின் தனிமங்கள்** (*transuranic elements*) என்பன தனிம அட்டவணையில் யுரேனியத்திற்குப் பின்னால் வரும் தனிமங்களாகும். அணுவெண் 93 முதல் அணுவெண் 117 வரையிலான தனிமங்கள் இதில் அடங்கும். இவைகள் அனைத்தும் கதிரியக்கமுடையன. சில தனிமங்களுக்கு இன்றுவரை பெயரிடப் படவில்லை.
# நாயகனின் பயணம்

**நாயகனின் பயணம்** (*hero's journey*) என்பது உலகின் பல கதையாடல்களில் காணக்கிடைக்கும் ஒரு அடிப்படை பாங்கு. இதனை முதன்முதலில் அடையாளம் கண்டு வர்ணித்தவர் ஜோசப் காம்பெல் எனும் அமெரிக்கத் தொன்மவியலாளர். எனவே இது ஜோசப் காம்பெலின் **தனித்தொன்மம்** (*monomyth*) என்றும் வழங்கப்படுகிறது. 1949 இல் வெளியான ”நாயகனின் ஆயிரம் முகங்கள்” (*The Hero with a Thousand Faces*) எனும் ஒப்பீட்டுத் தொன்மவியல் நூலில் இதனைக் காம்பெல் அறிமுகப்படுத்தினார். எழுத்தாளர் ஜேம்ஸ் ஜாய்சின் மீது பற்று கொண்டவர் காம்பெல். எனவே ஜாய்சின் *ஃபின்னகன்ஸ் வேக்* என்ற புதினத்தில் இடம் பெறும் “monomyth" என்னும் பதத்தைப் பயன்படுத்திக் கொண்டார்.  
பல காலகட்டங்களில் பல்வேறு பகுதிகளில் தோன்றிய தொன்ம கதைகளில் பல அடிப்படை ஒற்றுமைகளும், பொதுவான பாங்குகளும் காணப்படுவதாகக் காம்பெல் கூறுகின்றார். இதனை ”நாயகனின் ஆயிரம் முகங்கள்” நூலில் பின்வருமாறு விளக்குகிறார்.  
காம்பெலும் எரிக் நாய்மான் போன்ற பிற ஆய்வாளர்களும் புத்தர், மோசே, இயேசு போன்றவர்களின் கதையாடல்களை “நாயகனின் பயண”த்துக்கு நல்ல எடுத்துக்காட்டுகளாகக் கருதுகின்றனர். இவை மட்டுமல்லாமல் பல்வேறு பண்பாடுகளின் செவ்வியல் தொன்ம கதைகளும் இதே அடிப்படைப் பாணியைத் தான் கொண்டுள்ளன என்றும் காம்பெல் கூறுகின்றார். நாயகனின் பயணத்தில் 17 அடிப்படைக் கட்டங்கள் உள்ளன. ஆனால் அனைத்து நாயகனின் பயணங்களிலும் இப்பதினேழும் இடம் பெறுவதில்லை.
# இணைத் தோற்றம்

, ஒரு பாசிட்ரான் - எலெக்ட்ரான் இணையாகிறது.]]
**இணைத்தோற்றம்** (*pair production*) என்பது ஓர் அணுக்கருப் புலத்தில் ஓர் ஃபோட்டான் ( Photon) அல்லது ஒளியன் விரைந்து செல்லும் போது, அப்புலத்துடன் வினைபட்டு ஒரு பாசிட்ரானையும் ஓர் எலக்ட்ரானையும் தோற்றுவிக்கின்றது. கிளர்ந்த நிலையிலுள்ள ஒரு கரு அதனுடைய சாதாரண நிலைக்குத் திரும்பும் போது தோன்றும் இணை, உள் இணைத் தோற்றம் (Internal pair production) எனப்படும். நிறை-ஆற்றல் சமன்பாட்டிற்குட்பட்டு ஆற்றல் பொருளாக மாறுவதற்கு சிறந்த எடுத்துக் காட்டாக இணைத் தோற்றத்தைக் (ஓர் அடிப்படைத் துகளும் அதற்குரிய எதிர்த் துகளும் தோன்றுவதைக்) கூறலாம். இணைத் தோற்றம் நிகழ வேண்டுமானால் ஒளியனின் ஆற்றல் 1.02 மில்லியன் எலக்ட்ரான் வோல்டை விட அதிகமாக இருக்கவேண்டும். இவ்வாற்றல் எலக்ட்ரான் மற்றும் பாசிட்ரானின் நிறைக்குச் சமமான ஆற்றலாகும்.
# குன்னத்தூர் மலை, மதுரை

**குன்னத்தூர் குடைவரைக் கோயில்கள் மற்றும் நவகிரக லிங்க கோவில்கள்** இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ள குடைவரைக் குன்று ஆகும். இந்தக் குன்று மதுரையில் இருந்து 16 கிலோ மீட்டர் தொலைவில் சிவகங்கை செல்லும் வழியில் வரிச்சியூர் அருகே குன்னத்தூரில் அமைந்துள்ளது. இந்த குன்றில் உதயகிரிஷ்வரர் குடைவரைக் கோயில் மற்றும் அஸ்தகிரிஷ்வரர் குடைவரைக் கோயில் உள்ளது. இக்குடைவரைக் கோயில்கள் கிபி எட்டாம் நூற்றாண்டைச் சேர்ந்தது. 1908 ஆம் ஆண்டு இங்கு அகழ்வாய்வு செய்ததில் தமிழ் பிராமிக் கல்வெட்டுகளும், 50க்கும் மேறப்பட்ட கற்படுக்கைகளும் கண்டெடுக்கப்பட்டுள்ளன.
# குன்னத்தூர் மலை, மதுரை

## குடைவரை கோவில்கள்

முற்கால பாண்டிய மன்னர்கள் காலத்தைச் சேர்ந்த இந்த மலையின் குகையின் கிழக்குப்புறத்தில் **உதயகிரிஸ்வரர் கோவிலும்**, மேற்குப்புறத்தில் **அஸ்தகிரிஸ்வரர் கோவிலும்** உள்ளன. இந்த குடைவரை கோவில்கள் பாண்டிய மன்னர்களின் கோவில் கலைக்கு வரலாற்று சான்றுகளாக உள்ளன.
- உதயகிரிநாதர் (சூரிய பகவான்)
- அஸ்தகிரிநாதர் (சந்திர பகவான்)
- ஓங்காரேஸ்வர் (செவ்வாய் பகவான்)
- பொன் ஊர்காவலர் (புதன் பகவான்)
- குரு உலகநாதர் (குரு பகவான்)
- அஷ்டலெட்சுமி நாதர் (சுக்கிரபகவான்)
- வைரவனேஸ்வரர் (சனி)
- திருநீலகண்டேஸ்வரர் (ராகு கேது)
# விக்கிப்பீடியா:உங்களுக்குத் தெரியுமா/மார்ச் 27, 2013

- இந்தியாவின் சிதைந்த ஒரு நகரமான **கோல்கொண்டா** (கி.பி. 1364–1512)(படம்) ஐதராபாத் நகருக்கு மேற்கே 11 கிமீ தொலைவில் அமைந்துள்ளது.
- **ஹைன்றிக் ரோரர்** என்ற சுவிட்சர்லாந்தைச் சேர்ந்த இயற்பியலாளர் வருடு ஊடுருவு நுண்ணோக்கியை வடிவமைத்தார்.
- **யாழ்ப்பாண வைபவமாலை** என்பது மயில்வாகனப் புலவர் என்பவரால்,கி.பி 1736 ஆம் ஆண்டளவில் எழுதப்பட்ட யாழ்ப்பாணத்தின் வரலாற்றைக் கூறவென எழுந்த ஒரு நூலாகும்.
- **கிலாபத் இயக்கம்** என்பது 1919-1924 காலகட்டத்தில் பிரித்தானிய இந்தியாவின் முசுலிம்களால் உதுமானிய கலீபகத்தைப் பாதுகாப்பதற்காக நடத்தப்பட்ட ஒரு இயக்கம் ஆகும்.
- **வெள்ளை ரோசா** என்பது நாசி ஜெர்மனியில் அடால்ப் இட்லருக்கு எதிராக வன்முறையற்ற முறையில் போராடிய ஒரு குழுவாகும்.
# விக்கிப்பீடியா:பங்களிப்பாளர் அறிமுகம்/அரிஅரவேலன்

**அரிஅரவேலன்**, ஒரு சமூக - கல்விச் செயல்பாட்டாளர் ஆவார். தேனி மாவட்டம், சின்னமனூரில் பிறந்த இவர், தற்பொழுது மதுரையில் வசித்து வருகிறார். குழந்தைகளுக்கும் இளையோருக்குமான வாழ்க்கைத் திறன் கல்விக்குரிய கலைத்திட்டத்தை வகுத்து அதனைக் காணொளிப்படங்களாக உருவாக்கும் திட்டத்தில் தற்பொழுது பணியாற்றிக் கொண்டிருக்கிறார். சூன், 2012 முதல் தமிழ் விக்கிப்பீடியாவில் பங்களித்து வருகிறார். ஆளுமைகளையும் நூல்களையும் பற்றிய கட்டுரைகளை உருவாக்குவதில் ஆர்வம் கொண்டவர். ம. ரா. போ. குருசாமி, பரலி சு. நெல்லையப்பர், கா. சு. பிள்ளை, சாலை இளந்திரையன், தி. க. சண்முகம், மணியம்மையார் ஆகியன இவர் எழுதிய கட்டுரைகளில் சில.
# தமராக்கி

**தமராக்கி நாடு** (ஆங்கிலம் : Thamarakki nadu ) என்பது இந்தியாவின், தமிழ்நாடு மாநிலத்தில், சிவகங்கை மாவட்டம், சிவகங்கை வட்டத்தில் அமைந்துள்ள ஓர் ஊர் ஆகும்.
# தமராக்கி

## பெயர்க் காரணம்

: தமர் + ஆக்கி = தமராக்கி
: தமர் = தம் சுற்றம்
: ஆக்கி = ஆக்கிக் கொள்ளுதல்
: எனவே தமராக்கி என்றால், மக்கள் அனைவரையும் தங்களது சுற்றமாக ஆக்கிக் கொள்ளும் உள்ளம் நிறைந்த மக்கள் வாழும் ஊர்.  
இது முக்குலத்தோர் சமூகத்தைச் சேர்த்த கள்ளர் இன மக்கள் அதிகம் வாழும் பகுதியாகும்.,தமராக்கி வடக்கு,தமராக்கி தெற்கு , கள்ளங்குளம் ,காராம்போடை, ஆகிய கிராமங்கள் சேர்ந்தது தமராக்கி நாடு என்று அழைக்கப்படுகிறது. தமராக்கியில் விவசாயம் முக்கிய தொழிலாகும். நெல் மற்றும் கரும்பு முக்கியமாக இங்கு வளர்க்கப்படுகின்றன.இங்கு கபடி வீரர்கள் அதிகம் உள்ளன.சிட்டிசண் கபடி குழு,களம் கண்ட வேங்கை கபடி குழு.  
.
# தமராக்கி

## திருவிழா

கலிதீர்த்த ௮ய்யனார் மற்றும் ஏழைகாத்தாள் அம்மன் கோவில்கள் மற்றும் கோட்டை கோவில் மந்தை கருப்பண் இங்கு அமைந்துள்ளது. தமராக்கியில் ஒவ்வொரு ஆண்டும் டிசம்பர் மாதம் ௭ருதுகட்டு திருவிழா வெகு விமரிசையாக நடைபெறும். உள்ளூர் பாரம்பரியம் மிகுந்த முளைப்பாரி திருவிழா ஒவ்வொரு ஆண்டும் ஜூலை மாதம் நடைபெறும் .
# தமராக்கி

## போக்குவரத்து

- சிவகங்கை-இடையமேலூர்-தமராக்கி நாடு(15 கி.மீ.)
- மேலூர்-இடையமேலூர்-தமராக்கி நாடு - (25 கி.மீ.)
- மதுரை- மேலூர்-இடையமேலூர்-தமராக்கி நாடு (45 கி.மீ.)
- மதுரை -தி௫வாதவூர்-தமராக்கி நாடு (32 கி.மீ.)
- மதுரை- பூவந்தி-படமாத்தூர்-தமராக்கி நாடு (38 கி.மீ.)
- மதுரை- பூவந்தி-படமாத்தூர்-சிவகங்கை-இடையமேலூர்-தமராக்கி நாடு (65 கி.மீ.)